
Курметт! Шейх доҝ 8 #2 
Абдул-Мухсин ибн Мухаммад әл-Қасим 


МЕШІТІНІҢ ИМАМЫ сити тея 
ПАЙҒАМБАР ОСИ) 


Жала жабу оқиғасы 1 


Жала жабу оқиғасы! 

Расында, барлық мақтау-мадақ Аллаһқа тән, біз Оны мақтаймыз, 
Одан көмек сұраймыз әрі кешірім сұраймыз, өз-нәпсіміз бен 
амалдарымыздың жамандығынан Аллаһтан пана сұраймыз. Аллаһ 
кімді тура жолға салса, оны ешкім жолдан тайдыра алмайды, ал кімді 
адастырса оны ешкім тура жолға түсіре алмайды. Аллаһтан басқа 
құлшылыққа лайықты ешбір тәңір жоқ, Ол жалғыз, Оның серігі жоқ деп 
куәлік етемін және Мухаммад & Оның құлы әрі елшісі екеніне куәлік 
етемін. Оған және оның отбасына және барлық сахабаларына 
Аллаһтың салауаты мен сәлемі болсын. Содан соң: 


Уа, Аллаһтың құлдары! Аллаһтан шынайы түрде қорқыңдар! 
Және жасырын-әшкере жағдайда да тақуалықты ұстаныңдар! 


Уа, Мұсылмандар! 


Аллаһ Тағала жаратылыстарды жоқтан бар қылды және олардың 
дәрежелерін әр түрлі қылды. Адамдардың ішіндегі Аллаһқа ең 
жақсылары - пайғамбарлар, содан кейін пайғамбарымыз Мухаммадтың 
(оған Аллаһтың салауаты мен сәлемі болсын) сахабалары. Ал 
әйелдердің ең жақсылары әрі Аллаһтың алдындағы ең құрметтілері - 
Пайғамбарымыздың (оған Аллаһтың салауаты мен сәлемі болсын) 
әйелдері және олардың ішінде Пайғамбардың (оған Аллаһтың салауаты 
мен сәлемі болсын) ең сүйіктісі - мүміндердің анасы Айша (Аллаһ оған 
разы болсын). 


Расында, кімді Аллаһ жақсы көрген болса, оны сынаққа алады. Бұл 
Аллаһтың өзгермейтін сүннеті (заңы). Пайғамбарымызға (оған 
Аллаһтың салауаты мен сәлемі болсын) былай деп сұрақ қойылды: 


1 Пайғамбар (оған Аллаһтың салауаты мен сәлемі болсын) мешітінде жұма 
күні айтылған құтпа уағызы, һижраның мын төрт жүз қырық бесінші жылы Ражаб 
айының жиырма бірінші күні 

«Адамдардың қайсысы ең қатты сынаққа ұшырайды?» Ол айтты: 
«Пайғамбарлар, одан кейін адамдардың ең жақсылары». (Тирмизи) 
Һижраның 6-шы жылы мұсылмандар ұлы сынаққа ұшырады. Ол 
сынақты Аллаһ Тағала осы үмбетке Қиямет күніне шейін жалғасатын 
емтихан қылды. Бұл оқиға Пайғамбарымыздың (оған Аллаһтың 
салауаты мен сәлемі болсын) қатысқан шайқастарының бірінде орын 
алды. «Бәни Мустолиқ» - деген тайпаға қарсы соғыста әйелдерінің 
ішінен онымен бірге Айша анамыз (Аллаһ оған разы болсын) болған 
еді. Соғыстан қайтар жолда, мұсылман әскері бір жерге демалысқа 
тұрақтады. Кейін түнде Пайғамбарымыз (оған Аллаһтың салауаты мен 
сәлемі болсын) қайтадан жол жүреміз деп жариялады. Ал, Айша 
анамыз (Аллаһ оған разы болсын) болса, қажетін өтеуге кетіп, әскерден 
біраз алыстаған еді. Қайтып келсе Айша анамыз (Аллаһ оған разы 
болсын) отыратын шатырды түйенің үстіне қойып, оның жеңілдігінен 
байқамай, ол ішінде деп ойлап, әскер жолға шығып кетеді. Айша 
анамыз (Аллаһ оған разы болсын) ол туралы: «Сол кезде жап-жас қыз 
едім», - деді. Әскер кетіп қалғаннан кейін, жүгі тұрған жерге келіп, 
мұсылмандар оның жоқ екенін байқап сол жерге қайта іздеп келеді 
деген оймен, сол жерде күтіп отырғанда, екі көзі ілініп ұйықтап кетеді. 


Сол соғыста әскердің қатарында болған Софуән ибн Муһаттыл 
(Аллаһ оған разы болсын) көп ұйықтаушы еді. Сол тұрақта ұйқысынан 
оянған Софуән әскер тұрған жерге келсе, әскер кетіп қалған. Бір 
ұйықтап жатқан адамның бейнесін байқап, жақындап қараса, ол Айша 
анамыз (Аллаһ оған разы болсын) екен. Софуән (Аллаһ оған разы 
болсын) хижаб аяты түспей тұрып Айша анамызды (Аллаһ оған разы 
болсын) көрген еді. Ол Айша анамыздан (Аллаһ оған разы болсын) 
бетін бұрып: «Біз Аллаһқа тиесіліміз және Оған қайтамыз!» - деген 
сөзімен оны оятып жіберді. Айша (Аллаһ оған разы болсын): «Мен сол 
кезде жилбабыммен бетімді бүркеп алдым», - деді. Аллаһпен ант 
етейін! Ол маған қарап бір сөз де айтқан емес, одан тек қана «Біз 
Аллаһқа тиесіліміз және Оған қайтамыз!» - деген сөзінен басқа, еш 
нәрсе естіген жоқпын», - деді. Ибн әл-Әсир (Аллаһ оны мейіріміне 

бөлесін) былай деді: «Софуән өте батыл әрі ізгі сахаба еді». Ол Айша 
анамыз (Аллаһ оған разы болсын) мінсін деп түйесін тізерлетті. Кейін 
өзі жаяу түйенің бауын ұстап, түскі уақытта әскерге жетіп алғанша жол 
жүрді. Ибн Теймия (Аллаһ оны мейіріміне бөлесін) былай деді: 
«Далада жоғалып қалғаннан гөрі, Айша анамызға (Аллаһ оған разы 
болсын) онымен бірге сапар қылған абзалырақ еді». 


Екіжүзділердің басшысы Абдуллаһ ибн Убәй ин Сәлул Айша 
анамыздың (Аллаһ оған разы болсын) әскерден кешігіп келе жатқанын 
көргенде, бейкүнә әрі пәк болған Пайғамбардың (оған Аллаһтың 
салауаты мен сәлемі болсын) жанұясына күйе жағып, Мәдинаға келе 
салысымен адал әрі таза болған Айша анамызға (Аллаһ оған разы 
болсын) жала жауып, өсек таратты. Ол хабар таралғанда көпшілік 
мүміндердің айтқан сөзі: 


СМінсіз Аллаһ бір өзің сақтай көр! Бұл неткен ғаламат жала. ) 
Себебі орын алған оқиғада еш күмән жоқ еді. Жас әйел өзінің жол- 
серіктерін жоғалтып артта қалып қойды. Әз-Зәһәби айтты: «Оның жасы 
сол кезде он екі жаста еді, оған сахаба жақсылық жасап, жанұясына 
қайтарды. 


Айша анамыз (Аллаһ оған разы болсын) Мәдинаға келгенде, 
ауруға шалдығып, үйінде бір айға таман жатып қалды және ол туралы 
айтылып жатқан әңгіме туралы хабары жоқ еді. Тек Пайғамбардың 
(оған Аллаһтың салауаты мен сәлемі болсын) оған деген жұмсақтығын 
жоғалтқаны оны күмәнға түсірді. Ол туралы Айша анамыз (Аллаһ оған 
разы болсын) айтты: «Әдетте ауырып қалғанымда, Пайғамбар (оған 
Аллаһтың салауаты мен сәлемі болсын) маған жұмсақтық танытушы 
еді, бұл жолы одан жұмсақтық көрмегенім күмәндануыма себеп болды. 
Ол маған келген кезде, кіріп сәлем беріп, қасымдағы қарасып жатқан 
адамға: «Жағдайы қалай?» - деп сұрап кететін. 


Кейін кішкене ауруынан есін жиған соң, Умму Мистох (Аллаһ 
оған разы болсын) келіп оған жала жабушылардың әңгімесі туралы 
хабар берді. Айша анамыз (Аллаһ оған разы болсын): «Оны естігенде 

ауруымның үстіне ауру қосылды», - деді. Аллаһ Елшісі (оған Аллаһтың 
салауаты мен сәлемі болсын) Айшаға (Аллаһ оған разы болсын) 
келгенде, Айша анамыз (Аллаһ оған разы болсын) оған: «Ата-анама 
барып келуіме рұқсат па?» - деп сұрады. «Мен сол кезде айтылып 
жатқан хабар шын-өтірігін ата-анамнан айқындап білуді қаладым. 
Аллаһ Елшісі рұқсат беріп, ата-анама келіп, анама: «Анашым! Адамдар 
не айтып жатыр?» - дедім. Анасы оған адамдардың айтып жатқан 
әңгімесі туралы айтып берді. Оның пәктігін кірлеген әңгімелердің рас 
екенін білгенде, Айша анамыздың (Аллаһ оған разы болсын) 
ауыртпашылығы күшейе түсті. Себебі, әйел адамның дінінен кейінгі ең 
қымбат нәрсесі - ол ар-ұяты, ал ар-ұят әйелдің құрметі мен көркемдігі. 
Айша анамыз (Аллаһ оған разы болсын) айтты: «Мен ұйқысыз, 
тоқтамастан бір күн, екі түн бойы жыладым. Ата-анам көп жылағаннан 
бауырым бөлініп қалама деп қорықты. 


Бұл жалған жаладан Айша анамызбен (Аллаһ оған разы болсын) 
бірге мүмін әйелдер де жылады. Айша анамыз (Аллаһ оған разы 
болсын) айтты: «Мен жылап, ата-анам қасымда отырған кезде, бір 
ансар әйел кіруге рұқсат сұрап, қасыма келіп менімен бірге жылады». 


Ал, Пайғамбарымыз Мухаммад (оған Аллаһтың салауаты мен 
сәлемі болсын) болса, уайымдап бұл мәселеде ешкіммен сөйлеспеді. 
Оған қоса, бір ай бойы узхи келмей қалып, оның уайымы күшейді. Ол 
өзінің жанұясы туралы ең жақсы білетін Али ибн Әбу Толиб пен Усама 
ибн Зейдті (Аллаһ оларға разы болсын) шақырып алып, олармен 
ақылдасты. Сондай-ақ, Айшаның қасындағы күңнен былай деп сұрады: 
«Уа, Бәрира! Сен одан күмән туғызатын нәрсе көрдің бе?» Және 
мүміндердің анасы Зәйнаб бинт Джахштан да сұрап, барлығы Айша 
анамызды (Аллаһ оған разы болсын) ешқандай айыптамады. 


Кейін Пайғамбар (оған Аллаһтың салауаты мен сәлемі болсын) 
Айша (Аллаһ оған разы болсын) мен оның қасында ата-анасына келіп, 
оларға сәлем беріп отырғанда, ол жала жабушылардың өтірігін ашып 
оны қуантады деп ойлады. Айша анамыз (Аллаһ оған разы болсын) 

айтты: «Аллаһ Елшісі (оған Аллаһтың салауаты мен сәлемі болсын) 
куәлік сөздерін айтып, кейін: Содан соң: «Уа, Айша! Расында, маған 
осындай да осындай хабарлар жетті. Егерде күнәдан пәк болсаң, Аллаһ 
сені ақтайды, ал егерде күнә жасаған болсаң, Аллаһтан кешірім сұрап 
тәубе қыл. Расында, егер құл күнәсін мойындап тәубе қылса, Аллаһ 
тәубесін қабыл етеді». Аллаһ Елшісі (оған Аллаһтың салауаты мен 
сәлемі болсын) сөзін аяқтаған соң, естіген нәрсенің масқарасынан 
былай деді: «Көз жасым кеуіп, бір тамшы да сезбедім». 


Бұл істің өзгермегенін көріп, әкесінен өзіне болысуын талап етіп: 
«Аллаһ Елшісіне (оған Аллаһтың салауаты мен сәлемі болсын) мен 
үшін жауап қайтар!» - деді. Әкесі: «Аллаһпен ант етейін! Аллаһ 
Елшісіне (оған Аллаһтың салауаты мен сәлемі болсын) не айтарымды 
білмеймін!» - деді. Кейін анасының жұмсақтығын талап етіп, оған да: 
«Аллаһ Елшісіне (оған Аллаһтың салауаты мен сәлемі болсын) мен 
үшін жауап қайтар!» - деді. Анасы да: «Аллаһпен ант етейін! Аллаһ 
Елшісіне (оған Аллаһтың салауаты мен сәлемі болсын) не айтарымды 
білмеймін!» - деді. 


Кейін Аспандағыдан пана сұрап, Оған ісін тапсырып, оларға 
былай деді: «Расында, Уаллаһи! Сендер осы хабарды естігенде, ол 
жүректеріңе тұрақталып, оны растағандарыңды білдім. Егерде 
сендерге: «Мен күнәлі емеспін!» - десем, Аллаһ күнәсіз екеніме куә, 
сендер растамас едіңдер. Ал егер мойындасам, Аллаһ күнәсіз екеніме 
куә, сендер растар едіңдер. Және Аллаһпен ант етейін! Мен сендерге 
Юсуфтың әкесі айтқан мысалдан басқа еш нәрсе айта алмаймын: 


С Енді маған көркем сабыр етуден басқа не қалды. Сендер айтып 
отырған бұл сұмдыққа қарсы Бір Аллаһтан ғана жәрдем тіленеді», - 
деді. ) Кейін артқа бұрылып, төсегіме жатып алдым». 


Ол өзінің дініне берік, адалдығын, пәктігін сақтағандықтан, Аллаһ 
оны қорғайтынына айқын сеніп, Аллаһ туралы ең жақсы ойда болды. 
Айша анамыз (Аллаһ оған разы болсын) айтты: «Аллаһпен ант етейін! 
Мен өзімнің күнәсіз екенімді білемін және Аллаһ менің күнәсіз 

екенімді дәлелдеуші». Дәл солай Аллаһ туралы жақсы ойлағандай 
болды. Ол былай деді: «Аллаһпен ант етейін! Аллаһ Елшісі (оған 
Аллаһтың салауаты мен сәлемі болсын) орнынан тұрмай тұрып, үйден 
ешкім шығып үлгерген жоқ, Аллаһ Өзінің Пайғамбарына (оған 
Аллаһтың салауаты мен сәлемі болсын) уәхи түсірді. Аллаһ Елшісі 
(оған Аллаһтың салауаты мен сәлемі болсын) қуанып күлді. Содан 
кейін айтқан ең алғашқы сөзі: «Қуан! Уа, Айша! Аллаһ сені ақтады». 


Айша анамыз (Аллаһ оған разы болсын) Аллаһқа бағынышты 
болғандықтан, Аллаһ та оны қорғап, көмегін көрсетіп, оның пәктігін, 
адалдығын мәңгі еске аларлықтай қылды. Айша анамыз (Аллаһ оған 
разы болсын) айтты: «Аллаһпен ант етейін! Маған қатысты оқылатын 
уәхи түседі деп ойламаппын. Аллаһ Тағала менің ісімде әмір етіп 
сөйлейтіндей әрі ол кітабында оқылатындай, менің ісім түкке 
тұрмайды». 


Аллаһ Тағала Елшісінің (оған Аллаһтың салауаты мен сәлемі 
болсын) және оның жанұясының дәрежесін көтеріп, оларды құрметтеп, 
оларды Өзі қорғаштап ақтады. Және бүкіл үмбетке олардың 
Раббысының алдында сыйлы екенін көрсетті. Ал, жала жауып, соны 
таратқан екіжүзділердің басшысы болса, Аллаһ Тағала оны ұлы 
азаппен қорқытты. Аллаһ Тағала айтты: 


С Ал бұл іске мұрындық болып (ең көп араласып), ең үлкен күнәні 
арқалаған бас жалақор үшін алапат азап бар. ) 


Кейін, уа, мұсылмандар! Аллаһ Елшісінің (оған Аллаһтың 
салауаты мен сәлемі болсын) әйелі туралы айтылған нәрсені айту - 
Аллаһтың алдында ұлы нәрсе. Аллаһ Тағала айтты: 


(Сендер мұны болмашы әрі жеңіл-желпі нәрсе деп ойладыңдар. 
Алайда ол Алланың алдында зор күнә саналады. ) 


Пайғамбардың (оған Аллаһтың салауаты мен сәлемі болсын) 
уақытында болған екіжүзділік, ол оның елшілігіне қарсы шығу болған 
еді. Ибн Қойим (Аллаһ оны мейіріміне бөлесін) айтты: «Расында, ол 

жердегі жала жабудың мақсаты - Аллаһ Елшісіне (оған Аллаһтың 
салауаты мен сәлемі болсын) зиян тигізу болды. Бұл оқиға Аллаһ 
Елшісі (оған Аллаһтың салауаты мен сәлемі болсын) және бүкіл үмбет 
үшін Қияметке шейін болған сынақ әрі емтихан. Бұнымен Аллаһ Тағала 
кейбір қауымды көтеріп, кейбіреулерін төмен түсіреді». 


Әрбір қиындықтан кейін міндетті түрде жеңілдік келеді. Мүмін 
сынақтар арқылы көптеген жақсылықтарға жетеді. Аллаһ Тағала айтты: 


( Алайда бұл оқиғаны өздерің үшін жамандық екен деп 
ойламаңдар. Керісінше, ол сендер үшін қайырлы болмақ. ) 


Бұл сынақтың нәтижесінде Айша анамыз (Аллаһ оған разы 
болсын) көптеген жақсылықтарға кенелді. Аллаһ Тағала ол туралы 
Қиямет күніне шейін оқылатын аяттар түсірді, сондай-ақ, басқа 
әйелдерден озып көптеген артықшылықтарға ие болды. 
Пайғамбарымыз (оған Аллаһтың салауаты мен сәлемі болсын) айтты: 
«Айшаның басқа әйелдерден артықшылығы, бұқтырылған нанның 
басқа тағамнан артықшылығындай». (Бухари, Муслим) 


Аллаһ Тағала оған өткір ақыл, мықты жаттау қабілетін және кең 
ілім берді. Пайғамбардан (оған Аллаһтың салауаты мен сәлемі болсын) 
риуаят еткен хадистер саны бойынша, төрт халифаның қосқандағы 
риуаят еткен хадистерінен де көп. Ол халифалардың хадистерді аз 
естігеннен емес, керісінше, үмбеттің ісімен шұғылданып, өлімдерінің 
тез келуі. Айша анамыз (Аллаһ оған разы болсын) бұл үмбетке шариғат 
хадистерінің төрттен-бірін жеткізді. Ибн Кәсир (Аллаһ оны мейіріміне 
бөлесін) айтты: «Бұрынғы үмбеттерде Айшадай (Аллаһ оған разы 
болсын) әйел болмаған Ол жаттау қабілетімен, ілімімен, 
шешендігімен, ақылымен әйелдердің көбінен озып кетті. Оған фиқһта 
мықты түсінік беріліп, шариғаттың көптеген ғылымдарын сіңірген». 


Аллаһ Тағала барлық адамға оны жақсы көруді міндет қылды. 
Пайғамбарымыз (оған Аллаһтың салауаты мен сәлемі болсын) 
Фатимаға (Аллаһ оған разы болсын) былай деді: «Әй, қызым! Сен мен 
жақсы көргенді жақсы көрмейсің бе?» Ол: «Әрине!» - деді. Пайғамбар 

(оған Аллаһтың салауаты мен сәлемі болсын): «Ендеше бұны 
(Айшаны) жақсы көр!» - деді. (Бухари, Муслим) 


Пайғамбар (оған Аллаһтың салауаты мен сәлемі болсын) оның 
құшағында, оның күнінде әрі оның үйінде жан тапсырды. Ол оның 
дүниедегі және Ақыреттегі әйелі. Одан асар мақтаныш барма?! 


Қуылған шайтаннан пана сұраймын: 


( Ал араларыңнан кімде-кім Аллаһқа және елшісіне шын жүректен 
мойынсұнса, әрі игілікті істер істесе, оның сауабын екі есеге 
арттырамыз және ол үшін (жаннатта) сондай керім (мол, берекелі, 
зиянсыз әрі қайырлы) ризық-несібе дайындап қоямыз. ) 

Екінші құтпа 


Аллаһ Тағаланың кең пейіліне мадақ, сәттілігі мен нығметтеріне 
шүкір. Аллаһтан басқа құлшылыққа лайықты ешбір құдай жоқ, Ол 
жалғыз, Оның серігі жоқ және Оның ісінің ұлылығы үшін куәлік 
етемін. Пайғамбарымыз Мухаммад Оның құлы және елшісі екеніне 
куәлік етемін. Оған және оның отбасына және сахабаларына Аллаһтың 
салауаты мен сәлемі болсын. 


Уа, Мұсылмандар! 


Жала жабу оқиғасынан кейін Аллаһ Тағала мүміндерге көптеген 
уағыз-насихаттар айтты. Оның көбі ар-намысты сақтаудағы қағидалар 
болып қалды: ( Егер, шынымен, мүмін болсаңдар, Аллаһ сендерге 
мұндай сұмдық іске ендігәрі бармауларыңды қатаң ескертіп, насихат 
айтады. } 


Сол уағыздардың бірінен: «Ізгі әрі адал адамдар туралы тек жақсы 
ойда болу». Аллаһ Тағала айтты: ( Бұл жаланы естігендеріңде мүмін 
ерлер мен мүмін әйелдердің бір-бірі жайлы іштей жақсы ойда болып: 
«Бұл қып-қызыл жала!» - деп кесіп айтулары керек емес пе еді? ) 


Егерде нәпсіге жаман ой жабысқан болса немесе уәсуәс келген 
болса, оны айтуға тиым салынады: ( Сол жаланы естігендеріңде: 
«Мұндай сұмдықты ауызға алу бізге мүлдем лайық емес. ) 


Пайғамбарымыз (оған Аллаһтың салауаты мен сәлемі болсын) 
Зайнаб бинт Джахштан Айша (Аллаһ оларға разы болсын) туралы 
сұрағанда, Зайнаб: «Уа, Аллаһтың Елшісі! Мен көру мен есту 
мүшелерімді сақтаймын. Уаллаһи! Мен ол туралы тек жақсы нәрселер 
айта аламын!» - деді. 


Кімде-кім өз тілін және есту мүшесін мұсылмандардың ар- 
намысына тигізуден сақтайтын болса, бақыт пен жүректің саулығына 
жетіп, Әлемдердің Раббысының разылығына ие болады. 


Кейін біліңіздер! Аллаһ сіздерге намаз оқуды бұйырды... 

